ऑक्सीजन की कालाबाजारी करने वाले दो लोगों को पुलिस ने किया गिरफ्तार, 101 सिलेंडर बरामद
गाजियाबाद के थाना कोतवाली/नंदग्राम व स्वाट टीम की संयुक्त कार्यवाही करते हुए ऑक्सीजन गैस की कालेबाजारी करने वाले 02 अभियुक्त को गिरफ्तार किया गया है।
गाजियाबाद। कोरोना के बढ़ते संक्रमण के बीच मेडिकल आक्सीजन की भी बड़ी किल्लत हो गई है। ऐसे में प्राणदायक वायु की कालाबाजारी करने वाले भी सक्रिय हो गए हैं। गाजियाबाद के थाना कोतवाली/नंदग्राम व स्वाट टीम की संयुक्त कार्यवाही करते हुए ऑक्सीजन गैस की कालेबाजारी करने वाले 02 अभियुक्त को गिरफ्तार किया गया है। गिरफ्तार किए गए अभियुक्तों के पास से छोटे और बड़े कुल 101 ऑक्सीजन गैस के सिलेंडर बरामद भी किए गए हैं।शासन के निर्देशों के मुताबिक, गाजियाबाद पुलिस उप-महानिरीक्षक/वरिष्ठ पुलिस अधीक्षक अमित पाठक द्वारा पुलिल अधीक्षक नगर/ट्रांस हिंडन/ग्रामीण को टीमें गठित कर कार्यवाही करने के लिए निर्देशित किया गया था। शनिवार को थाना कोतवाली/नंदग्राम/स्वाट टीम द्वारा पुलिस उप-महानिरीक्षक/वरिष्ठ पुलिस अधीक्षक, गाजियाबाद अमित पाठक के निर्देशन व पुलिस अधीक्षक नगर के पर्यवेक्षण में संयुक्त कार्यवाही करते हुए ऑक्सीजन गैस के सिलेंडर की कालाबाजारी करने वाले 2 अभियुक्तों (आकिल सैफी और जावेद मलिक) को गिरफ्तार किया गया है। अभियुक्तों के कब्जे से छोटे और बड़े कुल मिलाकर 101 ऑक्सीजन गैस के सिलेंडर बरामद किए गए हैं।बता दें कि, वर्तमान में कोरोना महामारी के संक्रमण के दौरान राज्य सरकार द्वारा आवश्यक वस्तुओं व विशेषत: ऑक्सीजन गैस के सिलेंडर, रेमडेसिविर इंजेक्शन आदि की कालाबाजारी करने वालों के विरुद्ध ठेस व त्वरित कार्यवाही करने के लिए निर्देशित किया गया है।